b'\n_START_ARTICLE_\nParlament Italijanske republike\n_START_SECTION_\nPoliti\xc4\x8dna pripadnost parlamentarnih skup\xc5\xa1\xc4\x8din\n_START_PARAGRAPH_\nParlamentarci so predstavniki politi\xc4\x8dnih strank, za katere so se opredelili dr\xc5\xbeavljani v zadnjih volitvah. Posebne va\xc5\xbenosti je politi\xc4\x8dna pripadnost predsednikov, ki v skladu z zakonskimi pooblastili lahko posredno vplivajo na delovanje celotne skup\xc5\xa1\xc4\x8dine._NEWLINE_Zaradi tega je vse od samega nastanka republi\xc5\xa1kega parlamenta veljala tradicija o politi\xc4\x8dni pripadnosti predsednikov parlamentarnih skup\xc5\xa1\xc4\x8din, se pravi da je en predsednik pripadal ve\xc4\x8dinski stranki, drugi pa opoziciji. To pravilo naj bi zagotavljalo nepristranskost parlamenta, predvsem pri nekaterih odlo\xc4\x8dbah, ki jih morata sprejeti sporazumno oba predsednika. To je na primer imenovanje \xc4\x8dlanov nekaterih pomembnih administrativnih komisij (komisija za nadzor konkurence, komisija za javna ob\xc4\x8dila), \xc4\x8dlanov upravnega sveta RAI in \xc4\x8dlanov predsedstva Dr\xc5\xbeavnega ra\xc4\x8dunovodstva._NEWLINE_Ta tradicija je bila prekinjena od leta 1994 do leta 2010, ko sta predsednika obeh zbornic pripadala ve\xc4\x8dinski stranki._NEWLINE_Trenutni (2013) predsednik poslanske zbornice je Laura Boldrini (opozicija) in predsednik senata je Pietro Grasso (ve\xc4\x8dina).'